Teknikken ligner på enkel strikking eller hekling. Den enkleste teknikken består i at snorgaffelen holdes i én hånd, mens den andre fører tråden vekselvis rundt den ene og andre tinden; så løftes den forrige masken over den nye. Det er mulig å lage snorer med noe ulik utforming, avhengig av hvordan tråden tvinnes rundt tindene. Den vanligste teknikken gir en fast lisse med kvadratisk tverrsnitt og er forholdsvis uelastisk. Hver side av lissen ser ut som en flette.